Fortuna Hjørring måtte nøjes med DM-sølv i sæson 2016/2017, og det får nu klubben til at fortstærke holdet med talent fra Fyn. Det er stor-talentet Sofie Karsberg-Petersen, der fremover skal kalde Bredbånd Nord Arene for sin hjemmebane. Hun er i første omgang engageret på en et-årig kontrakt. - Det er en talentfuld højre back, vi får ind i truppen. Vi har fulgt hende igennem nogen tid, og nu skal det altså være, siger Fortunas Cheftræner Brian Sørensen. - Hun har sine spidskompetencer i højt tempo, og planen er at få hende udviklet yderligere, så hun kan begå sig på højeste niveau. Sofie er en målrettet pige som jeg er sikker på vi får stor glæde af, uddyber han. Sofie har spillet på samtlige landshold lige fra U17, og det er blevet til i alt 21 landskampe. Fortuna Hjørring har inden starten på 2017/2018-sæsonen også valgt at forlænge kontrakten med 20-årige Sarah Dyrehauge, der bliver i truppen i de næste to år. Det blev igen ærkerivalerne fra Brøndby, der løb med DM-guldet.

Opsummering:
19-årige Sofie Karsberg-Petersen, der indtil nu har spillet hos OdenseQ, indgår fra næste sæson som en fast del i Fortunas 3F-trup.